**Halimba Község Önkormányzata Képviselő-testületének**

**10/2020. (VII.9.) önkormányzati rendelete**

**a közösségi együttélés alapvető szabályait**

**sértő magatartásokról**

*Hatályos: 2020. július 20.*

**Halimba**

**2020**

*A hirdetőtáblára kifüggesztve: 2020. július 9.*

*Levétel napja: 2020. augusztus 10.*

**Halimba Község Önkormányzata Képviselő-testületének**

**10/2020. (VII.9.) önkormányzati rendelete**

**a közösségi együttélés alapvető szabályait sértő magatartásokról**

Halimba Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján, az Alaptörvény 32. cikk (2) bekezdésében, valamint a Magyarország helyi önkormányzatairól szóló 2011. évi CLXXXIX. törvény 8. § (2) bekezdésében meghatározott feladatkörében eljárva a következőket rendeli el:

**1. Általános rendelkezések**

**1. §**

(1) A közösségi együttélés alapvető szabályait sértő az a szabálysértésnek vagy bűncselekménynek nem minősülő magatartás, amelyet e rendelet a közösségi együttélés alapvető szabályai megsértésének minősít.

(2) Nem állapítható meg közösségi együttélés alapvető szabályait sértő magatartás, ha a tevékenység vagy mulasztás szabálysértést, bűncselekményt valósít meg, úgyszintén, ha a tevékenységre vagy mulasztásra törvény vagy kormányrendelet közigazgatási bírság alkalmazását rendeli el.

(3) A közösségi együttélés alapvető szabályainak megsértésével kapcsolatos eljárás lefolytatására az általános közigazgatási rendtartásról szóló törvény rendelkezéseit kell alkalmazni. Az eljárás lefolytatása a jegyző hatáskörébe tartozik.

(4) A közösségi együttélés alapvető szabályait sértő magatartás miatti eljárás hivatalból, a hatóság észlelése vagy lakossági bejelentésre indulhat.

(5) A (4) bekezdés szerinti közigazgatási hatósági eljárás

 a) a közösségi együttélés alapvető szabályait sértő cselekmény elkövetésétől, a hatóság

 tudomására jutásától,

 b) mulasztással történő megvalósítás esetén a teljesítésre nyitva álló határidő lejártától,

 c) jogellenes állapot fenntartásával történő megvalósítás esetén a közösségi együttélés

 alapvető szabályát sértő állapot fennállása alatt vagy annak megszüntetésétől

számított 30 napon belül indítható.

**2. §**

(1) Aki az e rendeletben meghatározott módon a közösségi együttélés alapvető szabályait megsérti, természetes személy esetében ötezer forinttól kettőszázezer forintig, jogi személy, jogi személyiséggel nem rendelkező szervezet esetében pedig ötezer forinttól kétmillió forintig terjedő közigazgatási bírsággal sújtható. A közigazgatási bírság kiszabására jegyző jogosult.

(2) A kiszabásra kerülő közigazgatási bírság mértékének megállapításánál figyelembe kell venni a közösségi együttélés alapvető szabályait sértő magatartás súlyát és a felróhatóság mértékét.

(3) A közösségi együttélés alapvető szabályait sértő magatartások elkövetése miatt kiszabott közigazgatási bírságot a bírság kiszabásáról rendelkező döntés végrehajthatóvá válását követő 15 napon belül átutalási postautalványon vagy banki utalással Halimba Község Önkormányzata számú költségvetési elszámolási számlájára kell befizetni.

(4) Pénzbírság kiszabása helyett figyelmeztetés alkalmazható, amennyiben a magatartás az elkövetés körülményeire tekintettel csekély súlyú, és a tiltott, kirívóan közösségellenes magatartás elkövetője személyi körülményeire is figyelemmel ettől az intézkedéstől kellő visszatartó erő várható.

(5) A (4) bekezdésben foglaltak nem alkalmazhatóak azzal szemben, aki a közösségi együttélés alapvető szabályait egy éven belül ismételten megszegi.

(6) A közigazgatási hatósági eljárás megindítása, figyelmeztetés alkalmazása, közigazgatási bírság kiszabása, a bírság megfizetése a közösségi együttélés alapvető szabályait sértőt nem mentesíti a jogsértés miatti, külön jogszabályban, egyedi hatósági határozatban előírt kötelezettségei teljesítése alól.

**2. Községi jelképek használatával összefüggő magatartások**

**3. §**

Megsérti a közösségi együttélés alapvető szabályait, aki a község jelképeit, zászlaját vagy Halimba község nevét

a) engedély nélkül felhasználja,

b) annak használatára vonatkozó engedélyben előírt feltételeket megszegi.

**3. Házszám és utcanévtábla elhelyezésével kapcsolatos magatartások**

**4. §**

Megsérti a közösségi együttélés alapvető szabályait, aki

a) az utcanévtábla kihelyezését és az azzal járó munkálatokat akadályozza,

b) a kihelyezett közterületi névtáblát megrongálja, szövegét megváltoztatja vagy olvashatatlanná teszi, a kezelő hozzájárulása nélkül azt eltávolítja,

c) házszámtábla kihelyezését, pótlását az erre vonatkozó felszólítás kézhezvételétől számított 30 napon belül nem teszi meg.

**4. Állattartás**

**5. §**

(1) Megsérti a közösségi együttélés alapvető szabályait az az állattartó, aki

a) nem biztosítja az állat oly módon történő tartását, hogy az a környező ingatlanokra, illetve a közterületre átjutni ne tudjon,

b) ebet póráz nélkül a közterületen sétáltat,

c) nem biztosítja ingatlanán az állattartási szabályok ellenőrzésének lehetőségét,

d) az eb által a közterületen okozott szennyeződés azonnali eltávolításáról nem gondoskodik,

e) ebet bekerítetlen ingatlanon szabadon tart.

(2) Megsérti a közösségi együttélés alapvető szabályait, aki kutyát – a vakvezető, mozgáskorlátozottakat segítő, rendőrségi és jelzőkutyák kivételével – tiltott helyre bevezet.

**6. §**

Megsérti a közösségi együttélés alapvető szabályait az az állattartó, aki nem gondoskodik a gazdasági udvar tisztán tartásáról, a rovarok, rágcsálók irtásáról.

**5. Közterületek használata**

**7. §**

(1) Megsérti a közösségi együttélés alapvető szabályait, aki közterületen kábítószernek nem minősülő tudatmódosító szer hatása alatt bódult állapotban tartózkodik, a földön fekszik, továbbá aki közterületen kábítószernek nem minősülő tudatmódosító szert használ.

(3) Megsérti a közösségi együttélés alapvető szabályait, aki az utcabútorokat nem rendeltetésüknek megfelelően használja.

**6. A közterületek tisztántartásával összefüggő magatartások**

**8. §**

(1) Megsérti a közösségi együttélés alapvető szabályait az az ingatlantulajdonos, illetve az ingatlan bérlője, aki nem gondoskodik

a) az ingatlanát határoló járdaszakasz, járda hiányában egy méter széles területsáv, valamint, ha a járda mellett zöldsáv is van, az úttestig terjedő teljes terület – kivéve a rendszeres parkfenntartásba bevont területeket – gondozásáról, tisztántartásáról, a csapadékvíz zavartalan lefolyását akadályozó anyagok és más hulladék eltávolításáról, a pollen allergiát okozó növények gyommentesítéséről,

b) az ingatlanát határoló járdaszakasz hó-eltakarításáról, síkosság-mentesítéséről,

c) az ingatlanára került illegális falragaszok, a közízlést sértő, vagy településképet rontó festések eltávolításáról, amennyiben az azokat elhelyező vagy akinek az érdekében az elhelyezés történt, nem ismert,

d) munkavégzése során, vagy egyéb tevékenysége következtében a közterületre került szennyeződést – ismeretlen szabályszegő esetében az, akinek az érdekében a munkavégzés vagy egyéb tevékenység az érdekében állt – haladéktalanul nem távolítja el,

e) közterületen közterület-használati hozzájárulás nélkül reklámanyagot, szórólapot terjeszt, vagy szolgáltatást nyújt, kínál.

(2) Megsérti a közösségi együttélés alapvető szabályait a vendéglátóipari egységek, kereskedelmi üzlethelyiségek, és más árusítóhelyek üzemeltetője, illetve tulajdonosa, aki nem gondoskodik az üzlet előtti járdaszakasz tisztántartásáról, a hó- és síkosság-mentesítéséről, a zárás előtt a szemét összetakarításáról.

(3) Megsérti a közösségi együttélés alapvető szabályait a szórakoztató-, vendéglátó- és árusítóhelyek tulajdonosa, használója, ha a bejárat előtt a tevékenységük folytán keletkező szemét és cigarettavég gyűjtésére alkalmas, esztétikus tárolóedényt nem helyez el, továbbá, ha a nyitva tartás ideje alatt az elhelyezett tárolóedény ürítéséről, folyamatos tisztántartásáról nem gondoskodik.

(4) Megsérti a közösségi együttélés alapvető szabályait az az utcai és egyéb árusítóhely (pavilon, butik) használója, aki az árusításra kijelölt helyet, valamint a kijelölt árusítóhely körülötti 10 méteres területsávot nem tartja tisztán, illetve az árusításból keletkező hulladékok saját költségen történő elszállításáról, tisztántartásáról nem gondoskodik.

(5) Megsérti a közösségi együttélés alapvető szabályait az a személy, aki a lomtalanításra meghirdetett időpontban a háztartásában feleslegessé vált hulladékot a közszolgáltató által ingyenesen elszállítandó mennyiségnél nagyobb mennyiségben helyez el közterületen és a közszolgáltató által el nem szállított mennyiség közterületről való eltávolításáról nem gondoskodik.

**7. A helyi környezet védelme**

**9. §**

(1)­\*

(2) Megsérti a közösségi együttélés alapvető szabályait, aki a játszóteret meg nem engedett módon vagy nem játék céljára használja, illetve aki játszótérre állatot bevisz vagy beenged.

(3) Megsérti a közösségi együttélés alapvető szabályait, aki

a) a zöldterületen lévő növényzetet (fák, cserjék, virágok, gyep) és a zöldfelületek egyéb elemeit, tartozékait, felszerelési tárgyait elpusztítja, károsítja,

b) gyepfelületre, parkosított területre gépjárművel, más járművel – ide nem értve a zöldfelületek karbantartását – behajt, beáll.

(4) Megsérti a közösségi együttélés alapvető szabályait, aki nem gondoskodik ingatlana udvarának tisztántartásáról, gyommentesítéséről.

(5) Megsérti a közösségi együttélés alapvető szabályait az ingatlan tulajdonosa, használója, ha az ingatlanán lévő növényzetet rendszeresen nem gondozza, illetve nem gondoskodik a növény-egészségügyi szabályok betartásáról, úgyszintén az is, aki nem gondoskodik arról, hogy gyomnövényekkel a szomszédos ingatlanokat ne fertőzze meg.

(6) Megsérti a közösségi együttélés alapvető szabályait az ingatlan tulajdonosa, használója, építési/bontási engedélyköteles tevékenység esetén az engedély jogosultja, ha a bontás, beépítés, felújítás alatt álló ingatlanok tisztántartásáról nem gondoskodik.

**8. Temetők rendjének megsértése**

**10. §**

Megsérti a közösségi együttélés alapvető szabályait, aki

a) engedély nélkül, temetőként ki nem jelölt területen halottat eltemet;

b) a temetőben a temetési hely gazdálkodás szabályait megszegi;

c)a temető nyitvatartási rendjére, továbbá a sírok (urnafülkék) díszítésére nem szolgáló tárgyak temetőbe való bevitelére, illetve elhelyezésére vonatkozó előírásokat megszegi;

d) olyan magatartást tanúsít, amely a szertartások rendjét, a temetőlátogató közönség kegyeleti érzéseit sérti, a kegyeleti jog gyakorlását akadályozza vagy gátolja;

e) a temetőbe – a vakvezető kutya kivételével – állatot visz be;

f)a sírt, síremléket vagy a temetőben lévő egyéb tárgyat, illetve növényzetet megrongálja, beszennyezi, továbbá a sírok díszítésére szolgáló tárgyakat jogtalanul eltávolítja, vagy nem a sírhelyhez tartozó tárgyat helyez el;

g) a síremlék felállításakor, felújításakor keletkezett sírkőmaradványok elszállítására vonatkozó felhívásnak nem tesz eleget;

h) a síremléket nem a rendeletben előírt szabályok betartásával építteti meg;

i) a közvetlen veszélyt okozó síremlék, sírjel karbantartásáról, helyreállításáról a felhívás ellenére sem intézkedik;

j) a temetés időpontját a Nyirádi Közös Önkormányzati Hivatal Halimbai Kirendeltségénél nem jelenti be.

**9. Kereskedelmi tevékenységgel kapcsolatos szabályok megsértése**

**11. §**

Megsérti a közösségi együttélés alapvető szabályait, aki az üzlet nyitvatartási idejéről, az abban bekövetkezett változásokról a kereskedelmi hatóságot, valamint a vásárlókat nem tájékoztatja.

**10. Települési szilárd és folyékony hulladékkal összefüggő magatartások**

**12. §**

(1) Megsérti a közösségi együttélés alapvető szabályait, aki

a) a kötelező települési szilárd hulladékkal kapcsolatos közszolgáltatást nem veszi igénybe,

b) a szemétgyűjtő edénybe folyékony, mérgező, környezetszennyező, robbanó anyagot vagy egyéb olyan anyagot helyez el, amely veszélyezteti az elszállítással foglalkozók vagy mások életét, testi épségét vagy egészségét,

c) nem gondoskodik a szemétgyűjtő edény és környéke tisztántartásáról.

(2) Megsérti a közösségi együttélés alapvető szabályait, aki szennyvizet, eldugulás vagy rongálódás okozására alkalmas anyagot a csapadékvíz lefolyó utcai aknába, vagy a csapadékelvezető árokba önt, úgyszintén az is, aki csapadékvizet szennyvízgyűjtőbe vezet.

**11. Záró rendelkezések**

**13. §**

E rendelet 2020. július 20-án hatályba.

 **Kovácsné Véber Eszter dr. Németh Mária Anita**

 **polgármester jegyző**